ดัชนีตีทะลุ1,150ฝ่าม็อบวันนี้
หุ้นไทยดีดขึ้นทะลุ 1,150 จุด ไม่สนม็อบหลากสีวันนี้ ไล่ซื้อคืนหุ้นครอบครัว ปตท. ต่างชาติกลับมาซื้อเตือนตลาดช่วงสั้นยังเสี่ยง
30 พ.ค. 2555

หุ้นไทยดีดขึ้นทะลุ 1,150 จุด ไม่สนม็อบหลากสีวันนี้ ไล่ซื้อคืนหุ้นครอบครัว ปตท. ต่างชาติกลับมาซื้อเตือนตลาดช่วงสั้นยังเสี่ยง
ตลาดหุ้นไทยดีดขึ้นต่อเนื่องเป็นวันที่ 4 ดันดัชนีทะลุ 1,150 จุดไปปิดที่ระดับ 1,153.66 จุด พุ่งขึ้น 13.73 จุด หรือ 1.2% แต่มูลค่าการซื้อขายบางตาเพียง 24,845.84 ล้านบาท ขณะที่นักลงทุนต่างชาติพลิกมาซื้อสุทธิ 646 ล้านบาท แม้ว่าในวันที่ 30 พ.ค. 2555 จะมีการชุมนุมคัดค้านพระราชบัญญัติปรองดอง หลายพื้นที่ในกรุงเทพมหานครก็ตาม 
มาร์เก็ตติง กล่าวว่า ตลาดหุ้นที่พุ่งแรง จุดพลุโดยหุ้นบริษัท ปตท. (PTT) และบริษัท พีทีที โกลบอล เคมิคอล (PTTGC) ตามด้วยหุ้นในครอบครัว ปตท. ก่อนกระจายไปไล่ซื้อหุ้นทั่วกระดาน เนื่องจากราคาหุ้นปรับตัวลงไปมาก โดยเฉพาะ PTT และ PTTGC ที่มีการขายชอร์ตไปมากก่อนหน้านี้ เมื่อปัจจัยกรีซคลายความกังวลลง จึงต้องรีบไล่ซื้อกลับ 
นายสุกิจ อุดมศิริกุล ผู้อำนวยการอาวุโส ฝ่ายกลยุทธ์การลงทุน สายงานวิจัย บริษัทหลักทรัพย์ (บล.) ไทยพาณิชย์ ให้ความเห็นว่า ดัชนีหุ้นปรับตัวเพิ่มขึ้น เนื่องจากตลาดเชื่อว่ากรีซจะไม่ออกจากสหภาพยุโรป (อียู) ในปีนี้ ประกอบกับราคาหุ้น PTT และ PTTGC ดีดกลับจากที่ลงแรงเกินไป เนื่องจากสูตรคำนวณราคาก๊าซใหม่ แต่มูลค่าการซื้อขายไม่หนาแน่น การลงทุนระยะสั้นต้องระมัดระวัง คาดแนวต้านต่อไปอยู่ที่ 1,180 จุด 
นักวิเคราะห์ บล.ทิสโก้ ยังคงแนะนำให้ซื้อหุ้น PTTGC และให้มูลค่าเหมาะสมที่ 87 บาท หลังประชุมทางโทรศัพท์กับ ปตท. ในประเด็นเรื่องการตั้งราคาก๊าซใหม่ แม้ว่าในระยะสั้นจะส่งผลกระทบต่อ PTTGCบ้างก็ตาม
น.ส.ภัทรลดา สง่าแสง ผู้จัดการฝ่ายวางแผนและกลยุทธ์ บริษัท ไทยออยล์ (TOP) เปิดเผยว่า ไตรมาส 2 ปีนี้ บริษัทไม่น่าจะมีกำไรจากสต๊อกน้ำมันเหมือนไตรมาสแรก 
แนวโน้มครึ่งปีหลัง คาดราคาน้ำมันเฉลี่ยอยู่ที่ 110120 เหรียญสหรัฐต่อบาร์เรลค่าการกลั่นรวม 67 เหรียญสหรัฐ จากไตรมาสแรกที่ 6.7 เหรียญสหรัฐ 
นักวิเคราะห์ บล.เคจีไอ (ประเทศไทย) เชื่อกำไรของ TOP ได้ผ่านจุดสูงสุดตั้งแต่ไตรมาสแรก จึงลดน้ำหนักหุ้นเป็นปกติและให้เป้าหมายใหม่ที่หุ้นละ 73 บาท พร้อมเปลี่ยนตัวเป็น PTTGC ที่มีแนวโน้มกำไรดี